UBERA ARANZETA (EH Bildu, 2013-06-27):
Egia esan, lehen ere esan dut baina berriro ere harritzen naiz.
Ez baduzue konpartitzen, ez baldin bazaudete ados, aurka baldin bazaudete, zergatik inposatzen duzue? Zergatik inposatzen duzue Madrilek proposatzen duen neurria? Zuen eskuetan dago. Zuen eskuetan dago ezartzea edo ez.
Zalantzarik gabe neurri bidegabe, antisozial baten aurrean gaude, hainbeste aldarrikatzen duzuen osasun sistema publikoaren aurka doana zuzen(zuzenean. Ongizatearen eta gure osasun sistemaren desmantelamentua suposatzen du eta zalantzarik gabe herritar guztien osasun babeserako eskubidea.
Hemen garbi dago zuek ados zaudetela eta bete egiten duzuela Madrilek proposatzen duen neurriarekin. Eta Roncal andreari galdera berdina. Ez baduzue konpartitzen, zergatik inposatzen duzue? Azkenean kobertura ematen ari zarete Gobernuari, kobertura eta babesa.
Ikusten duguna da azkenean EAJk, PSEk eta PPk eredu sozial berbera konpartitzen duzuela eta ados zaudetela Madriletik bideratzen diren neurri guztiekin. Bestela, ez da ulergarria. Lehen esan dut, baditugu hainbat eta hainbat lege betetzen ez direnak, aplikatzen ez direnak eta Jaurlaritzaren bozeramaleak esan du tokiko administrazioen erreforma hemen ez dela aplikatu. Jaurlaritzako bozeramaleak esan du Sáenz de Santamaríak anuntziatu duen beste erreforma, administrazioa argaltzeko eta berrantolatzeko erreforma, hemen ez dela aplikatuko.
Orduan, jakin nahi dut zeintzuk diren irizpide horiek zeinen horren arabera erabakitzen duzuen zer erreforma aplikatzen diren eta zeintzuk ez. Eta zeren arabera negoziatzen duzuen Rajoyrekin aplikatu edo ez.
Adarra jotzen ari zarete? Herritarrok tonto aurpegia daukagu? Hemen azkenean gertatzen ari dena da, krisia, sortu ez duten herritarrak ari garela ordaintzen, guztiok, sistema publikoa erabiltzen dugunok, osasun sistema publikoa erabiltzen dugunok, hezkuntza sistema publikoa erabiltzen dugunok. Eta hau ezin da izan.
Eta hemen intsumisio bakarra zuena da. Intsumisioa herritarron eskubidea da zeren eta ari zarete behin eta berriro guztioi dagozkigun eskubideak ukatzen eta intsumisio bakarra hori da. Hori da.
Gu saiatu gara behin eta berriro neurri proposamen errealistak eta konkretuak mahai gainean jartzen aurre egiteko berrordainketari baina herritar guztiok. Zergatik ez? Eman egidazue arrazoi bat zeren eta zuen neurriarekin erakusten duzue posible dela aurre egitea. Orduan ez da ulertzen zertara datorren. Partxeo bat da, iruzur bat, bizkarra ematea herritarrei. Hori da gaur onartzen den proposamena horretara dator.
Pixka bat makilatu neurri populista batekin baina azkenean eskubideak murrizten, mugatzen eta azkenean hor daukagu esaldi bat askotan erabiltzen dena Osasun Batzordean: Osasun sistema publikoa, unibertsala, ekitatiboa, kalitatezkoa. Kalifikazio horiek, gaur onartzera goazen proposamenarekin, unibertsaltasuna fuera, lurperatu duzue; ekitatiboa lurperatu duzue; eta, kalitatezkoa zer esanik ez.
Orduan, eredua aldatu nahi duzue? Gaur egun indarrean daukagun osasun sistema publikoa den eredua aldatu nahi duzue? Hori da atzean dagoena? Hori da neurri hauekin bilatu nahi dena? Galdetzen dut.
Hemen iraunkortasunaren eztabaidarekin edo herritarrak egiten duten botiken erabilera okerrarekin mozorrotu nahi da eztabaida hau. Eta eztabaida ez da hori. Hemen benetan fondoan dagoena da lehen esan dudana ez da kontu ekonomiko edo kantitate edo numero kontua, baizik eta eskubide kontua da.
Gizarte eredu baten kontua da eta neurri hauekin gizarte kohesioa, pertsonen arteko berdintasuna apurtzera goaz. Gu ez, Gobernua. Hau ez da onargarria, nola gero gauzatuko dugu eta praktikara eramango dugu gizarte kohesioa? Ezinezkoa zeren eta bideratzen ari garena da bakoitzak duen diruaren arabera osasun babes edo arreta gehiago edo gutxiago izatea. Eta iruditzen zait hori erantzukizun publikotik onartezina dela.
Eta laburbilduz lehen esan dudana, azkenean neurri honekin eta gaur onartzera goazenekin berriro herritarrak galtzaile irteten berriro ere Madrileko Gobernua irabazten irteten dela eta zalantzarik gabe EAJren eta PSEren laguntza estima ezinarekin.
Eskerrik asko.